# Instruks for sjåfører i Konsentra

Denne instruksen er laget for at Konsentra skal kunne tilby best mulig tjeneste for sine brukere, i tråd med gjeldende retningslinjer for slik skyss. Les den grundig og følg den hver dag.

**1. Logg deg på kjørelisten på nettbrettet**

Dagens kjøreliste finner du på nettbrettet. Logg deg på i god tid før første hentetidspunkt. På kjørelisten finner du adresser, hentetidspunkter og spesielle kommentarer til turen. Du bekrefter oppdragene på nettbrettet, for hver elev.

På nettbrettet finner du også kontinuerlige endringer og tilleggsoppdrag, så du må jevnlig følge med på skjermen. Bruk utskrift av kjøreliste og mobiltelefon hvis nettbrettet ikke er operativt.

Du kan se kjøreoppdragene på nettbrettet allerede dagen før.

Ta kontakt med Konsentra umiddelbart på tlf. 23 24 28 25 hvis du har problemer med nettbrettet og kjørelistene.

**2. Vær tilgjengelig på telefon**

Du må være tilgjengelig på telefon hele dagen, når du kjører. Du finner telefonnummer til brukere under tilleggsopplysninger på nettbrettet. Pass på at telefonnummer og nettbrett stemmer overens med bilens vognnummer.

**3. Hjelp til transporten**

Hvis brukeren ikke har ledsager til transporten, må du hjelpe til. Det betyr at det er ditt ansvar å ta imot, sikre, transportere og avlevere brukeren på en trygg måte. Når du henter en bruker, må du sørge for at brukeren vet at du har kommet, ved for eksempel å ringe på døren.

Hvis du transporterer spesialelever, har du som sjåfør ansvar for at brukeren møter den ansvarlige personen – brukeren må aldri kun overlates til seg selv. Slike behov er beskrevet i kommentaren til turen på nettbrettet.

**4. Bruk uniform**

Når du er i tjeneste som sjåfør må du alltid bruke uniform, slik at det er tydelig hvem du representerer.

**5. Sørg for sikker transport**

Alle brukere skal festes med sikkerhetsbelter under transport. Rullestoler må sikres spesielt. Bagasje, utstyr og skolesekker må plasseres slik at de ikke kan utgjøre en fare ved bråbremsing eller annen uventet situasjon.

**6. Si fra ved forsinkelser**

Ved forsinkelser på over 10 minutter, skal du si fra så fort som mulig: Om morgenen kontakter du hjem/ bruker, og på ettermiddagen kontakter du skolen. Alternativt kan du si fra til andre som kan melde det videre. Gi også alltid beskjed til Konsentra på 23 24 28 25.

Hvis brukeren ikke møter til avtalt tid – og du som sjåfør ikke har fått beskjed – må du selv ta kontakt med brukeren. Hvis du opplever bomtur, må du gi melding om dette via en egen tast på nettbrettet. Ikke kjør videre før Konsentra har gitt klarsignal til det.

**7. Yt service**

Vær hensynsfull og serviceinnstilt overfor alle, både brukere, foresatte og skoleansatte. Hjelp til ved av- og påstigning hvis det er behov for det. Hvis det skulle oppstå utfordrende situasjoner, er det viktig at du tar raske og gode avgjørelser og at du improviserer løsninger til beste for brukerne. Husk at det ikke er lov å spise eller røyke i kjøretøyet.

**8. Ha nødvendige kunnskap**

Alle sjåfører må ha grunnleggende kunnskap i førstehjelp. Noen ganger vil det kreves at en sjåfør må ha spesielle kunnskaper for å transportere passasjerer. Da avtales eventuelt egen opplæring.

**9. Respekter taushetsplikten**

Sjåfører har absolutt taushetsplikt i forhold til brukere. Det betyr at ingenting av det som skjer under transport skal fortelles til utenforstående. Dette gjelder også opplysninger fra kjørelistene. Taushetsplikten gjelder også etter at et arbeidsforhold eventuelt er avsluttet. Brudd på taushetsplikten er straffbart.

**10. Kontakt arbeidsgiver ved spørsmål**

Kjørelister er satt opp etter hva en vogn kan kjøre på en enkelt dag, uavhengig av kjøre- og hviletider for sjåfør. Det betyr at arbeidsgiveren din må organisere arbeidsdagen din slik at den er tilpasset lover og regler. Kontakt arbeidsgiveren din hvis du har spørsmål om arbeidstider.

*Jeg bekrefter herved at jeg har lest og forstått denne instruksen for sjåfører. Jeg lover å respektere taushetsplikten og er kjent med at brudd på taushetsplikten er straffbart.*

Navn: Født: .

Selskap: Signatur: .

Dato: Sted: .